b'\n_START_ARTICLE_\nKei Nishikori\n_START_SECTION_\nPersonal na buhay\n_START_PARAGRAPH_\nIpinanganak si Nishikori sa Matsue sa Shimane Prefecture, Japan. Ang kaniyang amang si Kiyoshi, ay isang inhenyero, at ang kaniyang inang si Eri ay isang guro ng piyano. Ang nakatatanda niyang kapatid na si Reina ay nagtap\xc3\xb3s sa kolehiyo at nagtatrabaho sa Tokyo. Nagsimula siyang maglaro ng tennis sa edad na lima. Una siyang nagwagi sa All Japan Tennis Championships for Kids noong 2001. Nagtap\xc3\xb3s siya sa Mataas na Paaralan ng Aomori-Yamada at lumipat sa Florida upang pumasok sa IMG Academy. Kasama sa kaniyang libangan ang football, golf, pagb\xc3\xa1basa, at pakikinig ng musika._NEWLINE_Noong Disyembre 2010, pinahayag na iko-coach ni Brad Gilbert si Nishikori para sa 2011 season at ni Dante Bottini mula sa IMG Academy. Si Gilbert din ang nag-coach kay Andy Murray at dating world No. 1 na si Andre Agassi at Andy Roddick. Coach ni Nishikori ang dating world No. 2 na si Michael Chang mula noong Enero 2014.\n_START_SECTION_\nJunior career\n_START_PARAGRAPH_\nNapanalunan ni Nishikori ang 2004 title sa Riad 21 Tournament sa Rabat, Morocco, at nag-quarter-finalist sa 2006 Junior French Open. Nakipagpartner siya kay Emiliano Massa upang mapanalunan ang 2006 Junior French Open. Nagwagi si Nishikori sa 2007 Luxilon Cup na ginanap sa 2007 Sony Ericsson Open nang talunin niya si Michael McClune._NEWLINE_Bilang isang junior, nakapagtal\xc3\xa1 siya ng 73\xe2\x80\x9337 win/loss record sa singles (at 53\xe2\x80\x9331 sa doubles), upang maging ika-pito sa combined world rankings noong Hulyo 2006. Umabot siya sa quarterfinals ng 2006 Junior Australian Open, at 2006 Junior French Open. Umabot siya sa ikatlong round sa 2005 ng Junior US Open, habang unang round siya sa 2005 Wimbledon Championships.'